
ELŐTERJESZTÉS


 a Képviselő-testület
2026. november 4-i soron következő ülésére




Tárgy:          A Bakér Kft. és az önkormányzati intézmények dolgozóinak bértámogatása





Előterjesztő:		Lesi Árpád polgármester

Készítette:		Papp Edit költségvetési csoportvezető

Tárgyalja:		Pénzügyi Bizottság

Határozat	
Rendelet

Az elfogadáshoz szükséges döntés típusa: 	határozat esetén egyszerű többségű szavazat
						rendelet esetén minősített többségű szavazat


Nyílt ülés
Zárt ülés









Tisztelt Képviselő-testület!

Kunszentmiklós Város Önkormányzata 2026. évi költségvetés tervezésekor az intézmények és a Bakér Kft. dolgozóinak teljesítményösztönző támogatása az Önkormányzat költségvetésében került tervezésre. Ezért most szükséges ennek az összegnek az átcsoportosítása.
Az önkormányzati intézmények és a Bakér Kft. dolgozóit szeretnénk egy kisösszegű, évvégén kifizetendő bértámogatásban részesíteni, az  egész évben elvégzett munkájuk elismeréseként.

Tekintettel a fentiekre javasoljuk, hogy a dolgozók az évvégén egyszeri bértámogatásban részesüljenek.

A dolgozói bértámogatás kifizetéséhez 8.194.000 Ft összeg szükséges. 

Kérem a Képviselő-testületet az előterjesztés megvitatására és döntésük meghozatalára.

HATÁROZAT-TERVEZET
Tárgy: A Bakér Kft. és az önkormányzati intézmények dolgozói bértámogatása

Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 

1) A Képviselő-testület úgy határoz, hogy az önkormányzati intézmények és a Bakér Kft. részére összesen 8.194.000.-Ft  póttámogatást biztosít az önkormányzat működési célú pénzeszközátadás terhére.
2) A Képviselő-testület megbízza a jegyzőt az előirányzat átcsoportosítás elvégzésével.
Határidő: soron következő előirányzat módosítás
Felelős: 
· Lesi Árpád polgármester 
· Károlyi Mónika Katalin jegyző

A határozatról értesülnek:
- Lesi Árpád - polgármester
- Károlyi Mónika Katalin – jegyző
- Papp Edit – költségvetési csoportvezető
- Irattár

Kunszentmiklós, 2026.október 29.

